Fra kundens perspektiv, er det praktisk å lade med eRoaming. Brukeren benytter sin lade-app til å søke opp ladestasjoner i nærheten som er tilgjengelige for brukeren. Dette er ladeoperatørens egne ladere og ladestasjoner som tilhører andre ladeoperatører. Disse er tilgjengelig for brukeren gjennom roaming og roaming-avtaler inngått av ladeoperatørene. Slik får brukeren tilgang til flere lademuligheter i et strørre ladenettverk.
Elbileiere kan få tilgang til ladestasjonene til en annen operatør ved hjelp av en enkelt app, et RFID-kort eller en annen form for identifikasjon som er akseptert av begge operatørene. Kunden velger hvor mye bilen skal lades, og appen holder oversikt over forbruket. Etter fullført lading, legges ladekostnaden til kontosaldoen eller belastes kredittkortet.  Roaming pleier å inkludere en felles faktureringsprosess. Det betyr at elbileiere mottar en samlet faktura uavhengig av hvilken ladestasjon de bruker. Dette gjør administrasjonen av ladekostnader mer praktisk for brukeren.